GiliGold/VAD_KnessetCorpus huggingface dataset:
קובי בלייך: הסדר השוברים בעצם פועל כאשר יש ליווי פיננסי ומי שאחראי על זה הוא המפקח על הבנקים, אבל בגדול כאשר פרוייקט מקבל ליווי פיננסי, הוא מחויב על פי חוק לפעול רק באמצעות שיטת השוברים.
קובי בלייך: שיטת השוברים היא מערכת צרכנית שמקבעת את כל התשלומים ויחסית היא מחזקת את מעמדו של הצרכן בדרך בה הוא מפקיד את הכספים.
קובי בלייך: הוא יודע שהוא מפקיד את זה לחשבון ליווי מסוים, הוא יודע איפה להפקיד את זה וכולי.
קובי בלייך: הדברים יותר מסודרים ויותר מאורגנים מאשר היה בעבר.
שגית אפיק: בשטח זה עובד יפה?
קובי בלייך: בפרוייקטים בהם יש ליווי פיננסי, זה עובד רק באמצעות שיטת השוברים.
קובי בלייך: שם זה עובד אך ורק באמצעות שיטת השוברים.
משה גפני: למה אתה משכנע אותי ואני משתכנע מהדברים שלך, אבל להרגשתי זה לא בדיוק כך?
קובי בלייך: צריך קודם כל לומר את הדברים בהגינות רבה.
קובי בלייך: גם לפני החוק, גם לפני התיקון לחוק, היו אירועים בהם אנשים נשארו בלי דירות אבל אלה היו אירועים יחסית די מינוריים.
קובי בלייך: כלומר, לא ראינו אנשים שבאו וקנו דירה ונשארו בלי כלום.
משה גפני: עד לחפציבה.
קובי בלייך: עד לחפציבה.
משה גפני: היה גם בעבר.
קובי בלייך: היה בראשית שנות ה-70 ובעקבות זה חוקק החוק.
קובי בלייך: בעצם מאז החוק קיים לא ראינו ולא מצאנו הרבה מקרים.
משה גפני: נדמה לי שהייתי בין מחוקקי החוק.
קובי בלייך: ב-1973.
קובי בלייך: במקרה של חפציבה, שם הייתה כוונת מכוון של אדם ליצור אירוע פלילי.
קובי בלייך: הייתה כוונת מכוון של אדם שבאופן עקרוני החליט שהוא גונב את האנשים והוא הצליח באותה מזימה.
קובי בלייך: כעת אפשר לומר שגם עם המודעות הציבורית, גם עם הסדרי השוברים, גם עם הפיקוח והרגולציה שיש סביב כל מכירה, אפשר לומר שאנחנו מצמצמים את זה.
קובי בלייך: עדיין צריך לומר בהגינות שאם יבוא אדם וירצה כן לגנוב, יהיה קשה לאתר אותו.
קובי בלייך: נפעל לאתר אותו, אבל יהיה קשה לאתר אותו.
משה גפני: אם הנושא יעבוד באופן מושלם, אתה ממזער את האפשרויות האלה, מכיוון שאז גם יש את הבנקים עם השוברים, גם את הפיקוח שלך, גם את הפיקוח של הממונה.
משה גפני: ודאי שאם מישהו רוצה לגנוב, הוא יכול לבוא עם אקדח ולגנוב.
קובי בלייך: אני מסכים לחלוטין.
משה גפני: זה ממזער לחלוטין את הדבר הזה.
קובי בלייך: בצורה הרבה יותר משמעותית.
משה גפני: אני לא יכול להעביר עליך ביקורת.
משה גפני: נמצא מישהו מהפיקוח על הבנקים?
ערן ניצן: אני מהתאחדות הקבלנים.
ערן ניצן: אנחנו עובדים עם הממונה על יישום החוק ואף אחד לא חולק על החשיבות שיש בהבטחת זכויותיהם של רוכשים.
ערן ניצן: יש כאן כשל שוק אמיתי בעסקה הזאת של רכישת דירה ונדרשת התערבות.
ערן ניצן: יש כאן כשל שוק שבאמת ראוי להתעמק בו ולהתגבר עליו ברכישת הדירה מיד ראשונה על ידי רוכשים.
ערן ניצן: אנחנו מברכים על הפעולות של הממונה.
ערן ניצן: הקושי שלנו הוא נוגע לחובת הדיווח ולא לחובת הבטחת כספי הלקוחות.
אמנון כהן: הזמן יותר מדיי מצומצם?
ערן ניצן: יש פערים בזמן בין חובות הדיווח כלפי רשויות המס לבין חובות הדיווח כלפי הממונה.
ערן ניצן: ההצעה שלנו, ואנחנו חושבים שכדאי לשקול אותה, היא להימנע מבניית מסדי הנתונים הכפולים הללו.
ערן ניצן: רוב האינפורמציה שנמצאת או אמורה להימצא בידי הממונה, ממילא נמצאת ברשויות המס.
ערן ניצן: הפונקציה של הממונה במשרד הבינוי והשיכון, כמו שאנחנו מבינים אותה, צריכה להמשיך ולהתקיים אבל להזין את עצמה מאינפורמציה שהועברה על ידי היזמים והקבלנים זה מכבר לרשויות המס כי אחרת נוצר המצב שהממונה מתאר כאן.
אמנון כהן: שלא דיווח בזמן.
ערן ניצן: או שלא דיווחו בזמן או שלא הבינו שצריך לדווח גם וגם, ואז פתאום עולה פרסום שלא מדווחים ואנשים מתבלבלים בין אי הדיווח לבין העובדה שהקבלן או היזם באמת הבטיחו את כספי הלקוחות והם הבטיחו.
אמנון כהן: תוך כמה זמן צריך לדווח?
קובי בלייך: שבעה ימים.
ערן ניצן: ההצעה שלנו, מעבר לנושא הזמנים, היא עקרונית והיא אומרת לומר ליזם שהוא ידווח לרשויות המס מה שהוא צריך לדווח.
ערן ניצן: המדינה והמחוקק יקבעו שלוקחים את האינפורמציה שקיימת ברשויות המס וידאגו שהיחידות הרלוונטיות יבדקו את הנושאים הללו ויבטיחו את כספי הלקוחות.
אמנון כהן: מה הבעיה שהקבלן שמעביר דיווח לרשות המס יעביר ישר גם לממונה?
ערן ניצן: לא, רשות המס תעביר את הדיווח לממונה.
אמנון כהן: למה שהקבלן לא יעביר לממונה?
ערן ניצן: כי זה יוצר את הבעיות הללו, כי לפעמים הוא לא יודע שהוא צריך להעביר גם וגם.
ערן ניצן: על מנת להצליב נתונים גם הממונה פונה לרשויות המס והוא כותב על זה בדוח.
שגית אפיק: הוא עושה הצלבת נתונים, אבל זאת הייתה הכוונה.
משה גפני: אני החלטתי עכשיו להיות קבלן.
משה גפני: אני צריך לפנות אליכם למשרד?
קובי בלייך: על כל מכירה ומכירה.
קובי בלייך: לגבי המכירה.
אמנון כהן: כל יום מכרת דירה, כל יום תפנה, תוך שבעה ימים.
משה גפני: אני צריך אתכם.
קובי בלייך: קודם אתה נרשם אצל רשם הקבלנים.
משה גפני: בסדר, אבל חשוב לי משרד השיכון כי הממונה יושב שם.
משה גפני: אני צריך להגיע אליכם.
קובי בלייך: אתה לא צריך להגיע אלינו.
קובי בלייך: אתה מדווח באמצעות אתר האינטרנט, דיווח בן שתי דקות.
משה גפני: אין לי אינטרנט.
משה גפני: מה אני צריך לעשות?
קובי בלייך: לפנות למשרד עורך דין שמייצג אותך.
משה גפני: אין לי עורך דין.
משה גפני: אני מוכר לאמנון כהן שתי דירות שבניתי.
קובי בלייך: יש טופס מקוון.
משה גפני: לאן אני שולח אותו?
קובי בלייך: צריך להוריד אותו.
קובי בלייך: אתה שולח אותו לממונה בדואר רשום.
משה גפני: אליך.
קובי בלייך: כן.
משה גפני: בסדר, הגענו אליך.
משה גפני: אומר נציג התאחדות הקבלנים שכל קבלן שמגיע אליך והוא הולך למכור דירה, אתה מיד שולח לו טופס רגיל.
משה גפני: אתה אומר לי שעל פי סעיף זה וזה וחוק זה וזה הוא צריך לדווח לך.
משה גפני: אתה עושה את זה היום?
אמנון כהן: הוא לא מגיע אליו אלא אם הוא מוכר.
משה גפני: אני מדבר על מוכר.
אמנון כהן: הוא לא מגיע אליו מראש כך שהוא יכול לתת לו את הטופס.
משה גפני: אם כן, איך מגיעים אליו?
קובי בלייך: אנחנו עשינו הצלבות מידע ובדיקות במהלך השנה האחרונה מול מספר גורמים.
קובי בלייך: פעם אחת עשינו את זה מול עיתונים ופרסומים, כאלה שלא הודיעו לנו, ובסופו של דבר אנחנו הצלבנו מידע מול רשויות המס.
ערן ניצן: ההצעה שלנו היא להקל.
משה גפני: אני הקבלן, אתה זוכר שאני קבלן, ולמס הכנסה אני יודע לדווח.
משה גפני: כדי להיות קבלן, אני צריך לעשות פעולות רבות מלבד זה שאני מביא את הבלוקים, את הברזל ואת הפועלים.
משה גפני: אני יודע מה אני צריך לעשות מול הרשויות.
משה גפני: אם אני לא יודע, אני לוקח עורך דין.
משה גפני: המחוקק קבע עוד סעיף אחד לא גדול אלא סעיף קטן ובו נאמר שצריך לדווח לו.
ערן ניצן: אנחנו אומרים ששווה לבצע חשיבה לגבי שינוי הסעיף הזה וכי הממונה יוזן מרשויות המס שממילא כל האינפורמציה מצויה שם.
אמנון כהן: זה מצריך תיקון חקיקה.
משה גפני: אני לא מכיר חבר כנסת אחד – יכול להיות שאני טועה – שילך לעשות עכשיו תיקון חקיקה לזה.
משה גפני: אני מכיר חברי כנסת שיעשו תיקוני חקיקה גדולים יותר, במסגרתם אתם בהתאחדות הקבלנים תציעו להם להציע גם כאן איזה תיקון חקיקה שלפי דעתי אף אחד לא יקפוץ על המציאה הזאת.
משה גפני: מה שאתם צריכים לעשות עכשיו זה לנהוג לפי החוק הקיים והחוק הזה הוא חשוב.
משה גפני: הוא אחד החוקים היפים שעשתה ועדת הכספים.
משה גפני: אנחנו יודעים על הטרגדיות שקרו בעניין הזה.
משה גפני: צריך ליידע את הקבלנים.
משה גפני: אתם בהתאחדות הקבלנים תיידעו ואני מבקש גם מכם להמשיך וליידע.
משה גפני: מה שעשיתם היום, תעשו ביתר שאת.
משה גפני: זה לא דבר מי יודע מה.
משה גפני: אני גם לא חושב שבתקופה הזאת, מאז החוק הזה נחקק, קרה או קרו דברים עם קבלנים ובאמת דברים נעשו שלא על פי החוק.
משה גפני: מה שנשאר, זה המידע ואנחנו בעזרת השם בשנה הבאה נבדוק האם באמת העבודה נעשית כמו שצריך, ואני מקווה שלא יהיו בעיות כי אז יכול להיות שאנחנו בכלל נשכח מהעניין הזה.
משה גפני: היום אנחנו עושים את זה משום שאנחנו עדיין תחת הטראומה של סיפור חברת חפציבה.
קובי בלייך: רציתי רק לומר שהדיווח עצמו הוא מאוד מאוד ידידותי וקל.
קובי בלייך: הדיווח הוא דיווח אינטרנטי שהכתיבה שלו אורכת שתי דקות.
משה גפני: אמרת כבר שש פעמים את המילה אינטרנט, אבל אין לי אינטרנט ואני קבלן.
קובי בלייך: כולם מדווחים.
קובי בלייך: הקבלנים היום כבר עובדים בשיטת האינטרנט והם גם מזמינים את הבלוקים באינטרנט.
קובי בלייך: הדיווח עצמו אורך שתיים וחצי דקות.
קובי בלייך: צריך לזכור שהדיווח שלנו הוא לא דיווח כספי אלא הוא דיווח צרכני מהותי ולכן מה שנמסר לרשויות המס, הוא לא בהכרח תואם את החשיבה הצרכנית שלנו.
קובי בלייך: אנחנו חושבים שקרוב מאוד לעת המכירה, ראוי שאנחנו נדע איזה בטוחה נמסרה לאותו רוכש דירה.
משה גפני: אני מודה לכם על ההשתתפות.
משה גפני: אני רוצה לומר לך שהדיון הזה התקיים למרות שלא קיבלנו כל תלונה.
משה גפני: זאת אומרת, זה לא שמישהו התלונן ואמר שמשרד הבינוי והשיכון לא עשה פה את מלאכתו.
משה גפני: אנחנו קיימנו את הדיון מכיוון שחייבים לקיים את הדיווח הזה.
משה גפני: אני מקווה שבמהלך השנה הבאה לא נקבל תלונות.
משה גפני: בכל מקרה, אני מבקש ממך שאם מתרחשת תקלה, תפקידה של הוועדה בין היתר – גם של השר וגם של הוועדה – לפקח על העניין הזה, כך שאם קורה משהו, תיידע אותנו על כך שיש תקלה שנבעו מסיבות מסוימות.
משה גפני: אני מקווה שזה לא יקרה, אבל אם זה קורה, אני מאוד מבקש שתדווח לנו ואפילו באמצע השנה.
ישעיהו בר דוד: אלה עודפים מחויבים מהשנה הקודמת.
ישעיהו בר דוד: כל סעיפי התפעול.
ישעיהו בר דוד: יש התחייבויות משנה קודמת.
משה גפני: בכמה כסף מדובר?
ישעיהו בר דוד: 2,5 מיליון שקלים.
משה גפני: ה צ ב ע ה בקשה מספר 54004 – אושרה פה אחד פנייה מספר 96 – הרשות למלחמה בסמים
איריס יוגב: אני ראש תחום תכנון ובקרה ברשות הלאומית למלחמה בסמים.
איריס יוגב: התקציב שמאושר על ידי מוסדות ההחלטה של הרשות, 35 מיליון שקלים, מתוכם תקציב מדינה היום יש 10 מיליון שקלים ויש כאן בקשה לתוספת של 10 מיליון שקלים, על דעת האוצר ועל דעת המשרד לביטחון פנים.
משה גפני: מורידים מהאמרכלות של המשרד לביטחון פנים ונותנים לרשות הלאומית למלחמה בסמים.
איריס יוגב: אכן.
משה גפני: ה צ ב ע ה פנייה מספר 96 – אושרה פה אחד פניות מספר 102 ו-104 – מינהל אזרחי
ראובן פרנקוברג: יש לנו כאן יותר מפנייה אחת.
ראובן פרנקוברג: אני צריך לראות באיזה פנייה מדובר.
ראובן פרנקוברג: זה שירות אזרחי, משרד ראש הממשלה, ולא אנחנו.
משה גפני: מה יש לך?
ראובן פרנקוברג: יש לנו 18 מיליון שקלים.
קריאה: הפנייה האחרונה.
ראובן פרנקוברג: וחוץ מזה, יש לנו עודפים שמישהו ביקש רביזיה.
משה גפני: אנחנו מאשרים את כל העודפים.
אמנון כהן: לפעמים יש רביזיות.
אמנון כהן: הן יישארו ברביזיה עד שלא יסתיימו העניינים.
אמנון כהן: אם יסתיימו העניינים, הרביזיה תוסר אוטומטית.
אמנון כהן: אני אפילו לא יודע של מי הרביזיה.
משה גפני: פנייה מספר 119 עד 121 – משרד הביטחון
יאיר אידר: עוד כמה דקות כל הרפרנטים של האוצר יגיעו.
יאיר אידר: הם בדרך.
יאיר אידר: הרפרנט של הביטחון יגיע גם הוא והוא יסביר את זה.
יאיר אידר: אני רפרנט המשרד לביטחון פנים ולכן אפשר להתחיל עם הפניות שלי בינתיים.
ראובן פרנקוברג: אני חשב תיאום פעולות הממשלה בשטחים.
משה גפני: תסביר את הפנייה שלכם.
אמנון כהן: 18 מיליון ו-200 אלף שקלים.
ראובן פרנקוברג: זה עיבוי כוח אדם.
ראובן פרנקוברג: אחרי ויכוחים רבים עם האוצר במשך ארבע שנים שאני בתפקיד, סוף כל סוף הוא נתן לנו שליש ממה שביקשנו.
אמנון כהן: מה ביקשתם?
ראובן פרנקוברג: ביקשנו 80 עובדים.
ראובן פרנקוברג: יש לנו עובדים בכל היחידות שלנו.
ראובן פרנקוברג: יש לנו עובד אחד במשרד האוצר, עובד אחד באיכות הסביבה.
ציון פיניאן: מה הם עושים?
ראובן פרנקוברג: הם עושים את כל הפעילות השוטפת של המינהל האזרחי.
ראובן פרנקוברג: הדגש שלנו כרגע והדגש של העובדים האלה הוא מה שנקרא קו כחול ואדמות סקר.
ראובן פרנקוברג: אתם בטח מכירים את זה יותר טוב ממני ויודעים שיש אי סדר רב בין הקרקעות בכל אזור יהודה ושומרון.
ראובן פרנקוברג: אנחנו מנסים לעשות סדר.
אורי אורבך: יש בנייה לא חוקית?
ראובן פרנקוברג: בנייה לא חוקית, זה טוב ויפה אם אתה יודע איפה גבול הישוב.
ראובן פרנקוברג: אתה יודע שבהסדרים עשו במשך שנים מדידות לא מדויקות ואנחנו עכשיו מנסים לעשות פעולה של קו כחול כאשר הקו הכחול הוא שם הקוד כי עשו את המפות עם קו כחול מאוד עבה ולא יודעים איפה הקווים.
אמנון כהן: כמה פקחים יוצאים מכאן להקפאה של החוק שנכנס?
ראובן פרנקוברג: אפס.
ראובן פרנקוברג: יש לנו יחידת פיקוח שעושה חלק גדול מהעבודה.
אמנון כהן: כמה כסף מכאן הולך ליחידה הזאת?
ראובן פרנקוברג: בערך מחצית הולך ליחידת הפיקוח אבל לא לפקחים.
ראובן פרנקוברג: הפקחים כבר קיימים.
אמנון כהן: לאיפה הולך הכסף?
ראובן פרנקוברג: לאנשים שיושבים ועושים את המפות ועושים סיורים בשטח כדי לראות היכן בדיוק הקווים, כך שנדע מה הן האדמות.
ציון פיניאן: בקיצור, טליה ששון.
ראובן פרנקוברג: בדיוק.
ראובן פרנקוברג: כך נדע מה הן אדמות מדינה.
אמנון כהן: עד היום אנחנו לא יודעים?
ראובן פרנקוברג: אנחנו יודעים אבל לא במדויק.
אורי אורבך: מה קרה עכשיו שלא היה לפני כן?
ראובן פרנקוברג: האוצר סוף כל סוף השתכנע.
אמנון כהן: אבל אנחנו עדיין לא משוכנעים.
משה גפני: מה אתם מציעים לעשות?
אמנון כהן: נשמע את האוצר.
ראובן פרנקוברג: הנה האוצר.
משה גפני: נחכה לרפרנט.
אמנון כהן: תסבירו לנו את הפנייה מספר 119 ו-121.
משה גפני: הגיעו נציגי האוצר ואני מציע שנלך לפי הסדר.
משה גפני: רבותיי, אני הולך עכשיו לפי הסדר.
משה גפני: אני מודה לכם על שבאתם בפגרה.
משה גפני: פנייה מספר 82 – שר החוץ
קריאה: שינויים פנימיים שתפקידם לתקצב כמה פרוייקטים: האחד, 12 מיליון שקלים לפרוייקטים למיתוג ישראל ולקשרים עם הקהילות הנוצריות בחוץ לארץ.
קריאה: גם בעקבות עופרת יצוקה, הנושא של מיתוג ישראל באינטרנט ובכלי התקשורת.
קריאה: יש פרוייקט שמיועד לקשרים עם הקהילות הנוצריות בחוץ לארץ.
קריאה: עוד 4 מיליון שקלים בהתאם להסכמות אתנו לפיתוח ובינוי שלוש נציגויות.
קריאה: עוד 4 מיליון שקלים להשלמת תקציב בתערוכת אקספו בשנחאי ועוד 2 מיליון שקלים, חלקו של משרד החוץ כיושב ראש ארגון ה-ITF, שזה האינטרנשיונל טסק פור זה ריממברס אנד אדיוקיישן אוף זה הולוקוסט.
משה גפני: מה זה מיתוג עם קהילות נוצריות?
קריאה: משרד החוץ מקיים קשרים קבועים עם קהילות נוצריות בחוץ לארץ.
קריאה: אני לא יכול לומר כמה שנים זה כבר מתקיים, אבל זה מתקיים לפחות בשנה וחצי-שנתיים האחרונות.
קריאה: אני לא מחזיק אצלי כאן את פרטי הפרוייקט.
קריאה: מקיימים קשר רציף עם קהילות של נוצרים בחוץ לארץ.
משה גפני: איזה נוצרים?
אמנון כהן: כדי ליצור אהדה.
משה גפני: אוונגליסטים?
קריאה: סוג הנוצרים, אני לא יודע.
אלכס מילר: בטוח עם אלה שתומכים בישראל.
אמנון כהן: או להפך.
אמנון כהן: פועלים לכך שהם יהיו תומכים.
משה גפני: אתה לא יודע להסביר לי?
קריאה: לא את הפרוייקט עצמו.
משה גפני: אתה לא יודע כמה זמן זה פועל.
משה גפני: אתה צריך להסביר לנו על מה מדובר.
קריאה: אני יכול להביא יותר פרטים.
קריאה: אני לא מכיר את הפרוייקט הזה.
משה גפני: אני אגיד לך באמת ממה אני חושש.
משה גפני: אני חושש מקהילות כאלה שהן קהילות מיסיונריות.
משה גפני: אני בעד לעודד את האהבה לישראל כמה שאפשר יותר ובמצב שאנחנו מצויים בו היום, על אחת כמה וכמה.
משה גפני: ציפיתי שאתה תגיד לי את הדברים כי זה דבר שהוא לא שיגרתי.
משה גפני: אני רוצה לאשר את הפנייה הזאת, אבל תגיד את הפרטים.
קריאה: אני מוכן להעביר את הפרטים.
קריאה: כרגע חסר לי בדיוק היקף הפעולה.
משה גפני: אתם רוצים לאשר את זה?
אמנון כהן: שילך ויביא את הפרטים.
משה גפני: כי אני אבקש רביזיה.
משה גפני: אני רוצה לדעת את הפרטים.
משה גפני: אני רוצה לאשר אבל אני רוצה לקבל את הפרטים.
אמנון כהן: בינתיים תתקשר.
משה גפני: פניות מספר 99 עד 101 – משרד התשתיות הלאומיות
אודי רמר: הפנייה נועדה לתקצב את פעילות מכוני המחקר, המכון הגיאולוגי והמכון הגיאו-פיסי.
אודי רמר: יש מהלך של איחוד מכוני המחקר והפנייה הזאת בעצם עושה שינויים פנימיים ומסדרת את התקציב בין המכונים האלה.
אודי רמר: בנוסף יש כאן תקצוב של שני בני מיעוטים למשרד התשתיות הלאומיות במסגרת תוכנית העבודה ועל מנת להגיע ל-10 אחוזים בני מיעוטים בשירות הציבורי.
משה גפני: לא חרדים.
אודי רמר: לא.
אמנון כהן: אתם מיעוטים?
משה גפני: מה אנחנו?
משה גפני: יש לך הגדרה?
משה גפני: אנחנו מיעוטים שלא מתוקננים בחוק.
משה גפני: יש מיעוטים שמתוקננים בחוק והיה צריך להביא להם אישור, אבל יש מיעוטים שלא מתוקננים בחוק.
משה גפני: ה צ ב ע ה פניות מספר 99 עד 101 – אושרו פה אחד פניות מספר 102 עד 104 – משרד ראש הממשלה, השירות האזרחי
קריאה: הוא יצא להתקשר למשרד.
משה גפני: פניות מספר 105 ו-106 – המשרד לביטחון פנים
יאיר אידר: הפנייה נועדה לתגבר את התקציב הרגיל של המשרד לביטחון פנים בסך של 32 מיליון שקלים בהעברה מתקציב הפיתוח הרגיל ולבצע כל מיני שינויים פנימיים בתקציב המשרד.
משה גפני: זה גם פרוייקט של עיר ללא אלימות?
יאיר אידר: יש כאן תוספת של עיר ללא אלימות של 18,5 מיליון שקלים.
משה גפני: אני מבקש לקבל את רשימת הערים בהן מדובר.
יאיר אידר: זאת רשימה מאוד גדולה.
יאיר אידר: יש הרחבה של הפרוייקט מ-12 רשויות ל-79 רשויות ברחבי הארץ.
יאיר אידר: רשימה מלאה, אני יכול לבקש.
משה גפני: אני רוצה רשימה לפני שאני מאשר את זה.
יאיר אידר: זה ייקח קצת זמן להעביר אותה.
יאיר אידר: אני יכול להעביר לך אותה אחרי הצהרים.
משה גפני: אנחנו בשבוע הבא גם נאשר.
משה גפני: אני רוצה את הרשימה.
יאיר אידר: אין בעיה.
משה גפני: למיטב ידיעתי בעיר ללא אלימות אין אף ישוב חרדי.
אמנון כהן: כי אין שם אלימות.
משה גפני: אני אומר לך שיש.
אמנון כהן: אצל חרדים אין אלימות.
משה גפני: אני יכול לקבל את הרשימה?
משה גפני: מותר לי?
משה גפני: דיברתי עם מנכ"ל המשרד לביטחון פנים והסיפור הוא לא סיפור פשוט.
משה גפני: שאלתי אתמול את חבר הכנסת ליצמן שמופיע בישיבות הממשלה.
משה גפני: הממשלה קיבלה החלטה על העניין הזה ויש בעיה.
משה גפני: אף עיר חרדית לא נמצאת בין הערים.
משה גפני: בערים החרדיות יש אלימות.
משה גפני: מה זה אין אלימות?
משה גפני: אני גר בעיר חרדית היום, פעם לא גרתי, ויש אלימות.
משה גפני: מגיעים אנשים, וצריך לטפל בעניין הזה.
משה גפני: הממשלה קיבלה החלטה על עיר ללא אלימות שלא מתאימה בכלל לישובים החרדים.
משה גפני: המשרד היה צריך להביא תוכנית והמנכ"ל של המשרד באמת רוצה לעשות את זה.
משה גפני: השר אהרונוביץ מגבה את העניין.
משה גפני: אני רוצה לדעת את הרשימה.
יאיר אידר: אין שום בעיה.
יאיר אידר: אני אומר להם לשלוח את הרשימה למזכירות הוועדה.
משה גפני: יש בעיה אמיתית.
אמנון כהן: קיבלנו.
משה גפני: פניות 108 ו-109 – משרד הביטחון
עופר מרגלית: הרפרנט לא נמצא אבל אני יכול להסביר.
עופר מרגלית: העברה של 3 מיליון שקלים לוועדת הבנות.
אמנון כהן: מה זה?
עופר מרגלית: לשם שכירת עורכי דין, שמאים, לבדוק את הקרקע.
עופר מרגלית: הם צריכים סכום התחלתי לוועדה לקראת התביעות העתידיות.
אמנון כהן: זה לא לפקחים.
עופר מרגלית: זה לא קשור בכלל.
עופר מרגלית: בעקבות ההגבהה יהיו תביעות.
ציון פיניאן: אלה פיצויים שלא יצא מהם כלום, זה נעשה בין חבר הכנסת דני דנון.
משה גפני: אבל זה לפיצויים.
משה גפני: 3 מיליון שקלים, למה הם מיועדים?
עופר מרגלית: לתחילת עבודה של הוועדה שאמורה לעסוק בפיצויים שיהיו לאנשים שיתבעו את המדינה.
משה גפני: לפיצויים יש כבר קריטריונים?
עופר מרגלית: הוועדה רוצה לבנות אותם.
אורי אורבך: אתם עובדים הפוך.
אורי אורבך: קודם כל, מה עם המנגנון של הפיצויים עצמו?
עופר מרגלית: את זה הם רוצים להקים.
עופר מרגלית: לשם כך מיועדת הוועדה הזאת.
אורי אורבך: למה מיועד הכסף הזה?
עופר מרגלית: כי להקים את הוועדה.
עופר מרגלית: זה כסף ממש ראשוני.
משה גפני: רבותיי, לא מתקדמים כמו שצריך.
משה גפני: אנחנו דיברנו על העניין הזה.
משה גפני: יש לנו אפשרות עכשיו לשלוח אותם חזרה הביתה ולומר להם שיעשו הכל, אבל אז יאמרו לנו שהם רצו להתחיל אלא שאנחנו עיכבנו אותם.
משה גפני: לכן אני בעד לאשר את הפנייה ולהמשיך את המאבק.
משה גפני: אני אומר לך גם שאני מבקש כי אנשים הפסידו כסף ונקבע שהם יקבלו את הפיצויים.
משה גפני: הוועדה דנה בזה, יש גם הצעת חוק, הממשלה עדיין לא דנה.
משה גפני: אני בעד לאשר את זה עכשיו אבל אני מבקש דרכך להעביר את המסר ולומר שאני מבקש להתקדם עם העניין הזה במהירות.
משה גפני: אנחנו גם נעקוב אחרי זה.
משה גפני: ה צ ב ע ה פניות 108 ו-109 – אושרו פה אחד
אורי אורבך: אני מבקש רביזיה.
משה גפני: חבר הכנסת אורי אורבך מבקש רביזיה.
משה גפני: אני חושש שהם יאמרו שאנחנו אלה שמעכבים.
ציון פיניאן: אני מצטרף לרביזיה.
משה גפני: רביזיה גם של חבר הכנסת פיניאן.
משה גפני: פניות 110 ו-111 – משרד הפנים הרפרנט לא כאן.
משה גפני: חזר הרפרנט של משרד החוץ.
משה גפני: מה התשובות?
קריאה: נאמר לי שעובדים על התוכנית.
קריאה: התוכנית פועלת קרוב לעשרים שנים ועיקרה חיזוק יכולת ההסברה של ישראל בקרב קהילות נוצריות בחוץ לארץ.
קריאה: למעשה השגרירויות בצפון אמריקה ובברית המועצות לשעבר מייצרות קשרים עם הקהילות האלה בתחילה כעידוד תיירות.
קריאה: מדובר בקהל יעד של נוצרים אוונגליסטים שאינם מיסיונרים, כך נמסר לי בהבטחה חד משמעית.
קריאה: הם מגיעים לארץ לפעילויות תיירות.
משה גפני: זה פרוייקט שנמשך כבר עשרים שנים.
קריאה: עשרים שנים עד עכשיו.
משה גפני: אז מה הכסף שאתם מבקשים עכשיו?
אמנון כהן: כל שנה תקציב נוסף.
קריאה: הם ביקשו לעשות הסטה לאור ירידה של הפופולריות של ישראל בסקרים גם בצפון אמריקה וגם בברית המועצות לשעבר והם רוצים לחזק את הפעילות הזאת שהיא פעולה חשובה.
משה גפני: אבל זה פרוייקט של עשרים שנים.
משה גפני: ה צ ב ע ה פנייה מספר 82 – אושרה פה אחד פנייה מספר 112 – משרד החקלאות ופיתוח הכפר
דניאלה גרא: הפנייה נועדה לבצע שינויים פנימיים בתקציב משרד החקלאות ופיתוח הכפר על מנת להמיר משרות של עבודה בלתי צמיתה במשרות של שיא כוח אדם.
דניאלה גרא: מדובר בשינוי טכני, להפוך חודשי עבודה למשרות קבועות.
דניאלה גרא: יש כאן המרה של 158 משרות כאלה.
משה גפני: אני מבין שאין חרדים.
דניאלה גרא: דיברנו על זה.
דניאלה גרא: יש חרדים.
משה גפני: לא במשרות האלה.
משה גפני: אם יש, אני לא מאשר כי זה משהו חריג.
אורי אורבך: זה במקום כוח אדם של עובדים קבועים?
דניאלה גרא: היום הם כבר עובדים שם יותר מחמש שנים.
דניאלה גרא: יש כלל חדש שיצא, נוהל של נציבות שירות המדינה, שממיר אנשים שהיו מוגדרים כעובדים כאלה ועכשיו יוגדרו כשיא כוח אדם.
משה גפני: ה צ ב ע ה פנייה מספר 112 – אושרה פה אחד
ציון פיניאן: רביזיה.
משה גפני: רביזיה של חבר הכנסת ציון פיניאן.
ציון פיניאן: שמנכ"ל משרד החקלאות יאות להיפגש עם הדייגים.
ציון פיניאן: אני כבר חודש וחצי רודף אחריו.
משה גפני: עבורי זאת הפתעה.
משה גפני: אם כן, גם אני ברביזיה.
ציון פיניאן: חודש וחצי אני רודף אחריו.
אמנון כהן: אתה רוצה שגם אני אצטרף לרביזיה?
משה גפני: למה לא? היה כאן שר החקלאות, היה דיון לגבי הנושא של הדייגים בטבריה.
משה גפני: מנצלים את זה שאנחנו בפגרה.
משה גפני: יש כאן חברי כנסת שעובדים.
אורי אורבך: הוא כבר דג אותנו.
משה גפני: פנייה מספר 113 –
אודי רמר: הפנייה נועדה לתקצב פיתוח פרוייקט של משרד הבינוי והשיכון בראש העין.
אודי רמר: בשלב א' מדובר בכ-2,000 יחידות דיור והשלבים הבאים הם עוד כ-7,000 יחידות דיור.
משה גפני: מה פתאום אתם מבקשים פנייה על זה?
אודי רמר: זה פרוייקט חדש.
אודי רמר: זה לא מתוקצב.
אודי רמר: זה פרוייקט חדש לגמרי.
אודי רמר: האישורים הסטטוטוריים בגינו---
משה גפני: אם אני בונה שכונה בנתיבות, אתם מתקצבים אותי?
אודי רמר: זה לא אתה.
אודי רמר: זה משרד הבינוי והשיכון.
משה גפני: את משרד הבינוי והשיכון מתקצבים במקרה כזה?
אודי רמר: מתקצבים אותו בקדם מימון.
אודי רמר: אתה רואה שיש 14 מיליון שקלים קדם מימון ויש לך הרשאה להתחייב, שזה הוא חייב כדי לבצע את העבודות.
משה גפני: מי מבקש את הפנייה הזאת?
משה גפני: ראש העיר?
אודי רמר: לא, משרד השיכון הוא הגורם המפתח.
אודי רמר: אני אסביר.
אודי רמר: משרד השיכון עושה את הפיתוח לשכונה חדשה והוא גובה כספים מקבלנים ועושה את הפיתוח.
אודי רמר: אלה לא כספי מדינה.
משה גפני: אתה רוצה לדבר עם השר לפני כן?
אמנון כהן: הפנייה מבורכת.
אמנון כהן: צריך לאשר אותה מהר כדי שיצאו לדרך.
אודי רמר: אני אסביר עוד פעם.
אודי רמר: לא מדובר בכספי תקציב אלא מדובר בפרוייקט שמשרד השיכון מנהל מכספי קבלנים.
אודי רמר: אנחנו נותנים לו קדם מימון כדי שהוא יוכל להתחיל את העבודות עד גביית הכספים בגין השיווקים, קדם מימון שחוזר לאוצר המדינה.
אודי רמר: אלה הכל כספים של קבלנים ואזרחים שיבנו שם בנה ביתך.
משה גפני: פנייה מספר 113 – אושרה פה אחד
משה גפני: עם שר השיכון ועם ראש העיר.
משה גפני: פנייה מספר 119, 120 ו-121 – משרד הביטחון
עופר מרגלית: הפנייה נועדה לתגבר את תקציב מתאם הפעולות בשטחים בסך 18 מיליון ו-200 אלף שקלים עבור אכיפת תהליכי התכנון והבנייה באזור יהודה ושומרון וכן לתקצב את תקני העובדים החדשים.
משה גפני: אלה הפקחים?
משה גפני: על הקפאת הבנייה?
עופר מרגלית: הם לא נועדים להקפאת הבנייה.
עופר מרגלית: התקצוב שלנו מופיע כאן בתקנה ספציפית.
אורי אורבך: מי אחראי על הקפאת הבנייה?
אורי אורבך: לא מצאנו את זה אף פעם בסעיף כלשהו.
אורי אורבך: יש החלטת ממשלה על הקפאת בנייה ואני לא מוצא לזה תקצוב.
ציון פיניאן: אבל דוחות הם מקבלים.
ציון פיניאן: צווי הריסה הם מקבלים.
אורי אורבך: מאיזה מימון?
אורי אורבך: יש איזו קופה קטנה ממנה מממנים את זה?
עופר מרגלית: מדובר בעובדים ותיקים.
ציון פיניאן: אדוני היושב ראש, הסעיף לא מובן ואני מבקש לא להצביע עליו.
משה גפני: אני מבין את מה שאתם מבקשים.
משה גפני: זאת בקשה מאוד מכובדת אלא שאני רוצה אינפורמציה.
ציון פיניאן: הנסתר רב יותר מהנגלה.
משה גפני: אני רוצה לדעת בדיוק מה משרד הביטחון עושה.
אורי אורבך: עוד שאלה, גם בעניין ישיבות ההסדר יש איזה תקציב.
ציון פיניאן: תקציב שמעכבים אותו בסך 6,4 מיליון שקלים.
אמנון כהן: מי מעכב?
ציון פיניאן: משרד הביטחון.
משה גפני: אני לא בטוח שלמשרד הביטחון כל כך חשוב תקציב של 18 מיליון ו-200 אלף שקלים.
משה גפני: הוא ויתר על חצי מיליארד שקלים.
משה גפני: אני מבקש לקבל פירוט יותר לגבי הנושא של הפקחים.
משה גפני: אני רוצה לדעת מה מפקחים שם בבנייה, בהקפאת הבנייה, מה עם הפיצוי ואני רוצה דיווח בנושא הזה.
אורי אורבך: גם לעניין ישיבות ההסדר.
משה גפני: מבקש חבר הכנסת אורבך לגבי ישיבות ההסדר.
קריאה: יש כאן מינהלת שירות אזרחי.
קריאה: עודפים.
קריאה: יישום חוק טל, מינהלת שירות אזרחי.
משה גפני: הרפרנט של משרד ראש הממשלה לא נמצא.
משה גפני: בקשה מספר 32005 – עודפים.
אורן משה: התקציב תוקצב במקור לצורך סבסוד אוכלוסיות נזקקות.
אורן משה: בשנת 2009 היו שידורי טלוויזיה בטכנולוגיה דיגיטלית וחוק הרשות השנייה קובע שיינתן סיוע מהאוצר לרכישת ממירים כדי שאפשר יהיה לקלוט את השידור.
אורן משה: התקציב הוקצב ולא נוצל ורוצים להעביר אותו.
אמנון כהן: למה כל הנושא הדיגיטלי מוקפא?
אורן משה: הוא לא מוקפא.
אמנון כהן: הוא לא מתקדם.
אורן משה: מקבלים בקשות ובודקים.
אמנון כהן: שר התקשורת יודע על כך?
אורן משה: זה לא כסף של משרד התקשורת.
אורן משה: זה לא מתקציב המשרד.
אורי אורבך: לא הבנתי איך זה קשור לביטחון.
אורן משה: זה לא קשור לביטחון.
אורן משה: עברנו לנושא אחר.
משה גפני: זה נושא אחר.
משה גפני: זה עודפים.
משה גפני: זה לא בפניות.
אורן משה: אלה עודפי תקציב לשנת 2009.
משה גפני: בקשה מספר 32005 – אושרה פה אחוד
משה גפני: בקשה מספר 16002 – הוצאות חירום אזרחיות
משה גפני: הסעיף הראשון על סדר היום הוא השתתפות ברכישת תרופות לניצולי שואה, הצעתו של חבר הכנסת זאב בילסקי.
משה גפני: אדוני השר, אני מקדם אותך בברכה על השתתפותך בישיבה.
משה גפני: לא היה לנו מצב רוח לפני כמה שבועות לגבי הנושא של התרופות.
משה גפני: אמרת לי שהמצב הוא על הפנים.
משה גפני: חל שיפור מסוים מאז הישיבה הקודמת.
משה גפני: הממשלה קיבלה שתי החלטות לגבי ניצולי השואה.
משה גפני: החלטה אחת לגבי ההנחה בתשלומי החשמל, החלטה נוספת היא לקדם את העניין ולהקציב את הכסף לרכישת התרופות על ידי ניצולי השואה.
משה גפני: החברה בישראל והעם היהודי מחויבים לסייע לניצולי השואה.
משה גפני: אני לא בטוח שאנחנו עושים את כל מה שאנחנו מחויבים לעשות.
משה גפני: חבר הכנסת ביליסקי, תספר לנו מה המצב, מה קורה ומה אתה מציע לעשות.
זאב בילסקי: זאת חרפה גדולה שהחלטת הממשלה שהתקבלה לפני שנתיים לא בוצעה עד היום.